(เสียงผิวปาก)
(เสียงปรบมือ)
ขอบคุณครับ
(เสียงปรบมือ)
ขอบคุณมากเลยครับ
นั่นคือ การผิวปากครับ
คือผมพยายามที่จะพูดภาษาอังกฤษที่นี่นะฮะ
คนท้วมๆผมหยิกที่มาจากฮอลแลนด์คนนี้
ทำไมถึงได้มายืนผิวปากอยู่ที่นี่
ในความเป็นจริง ผมผิวปากมาตั้งแต่อายุได้ประมาณสี่ขวบแล้วล่ะครับ
คุณพ่อของผมมักจะเดินผิวปากในบ้านเสมอ
มันก็เลยทำให้ผมรู้สึกว่า นั่นคือส่วนหนึ่งของการสื่อสารในครอบครัวของผม
ผมก็เลยผิวปากไปด้วยกันกับพ่อ
จนกระทั่งผมอายุสามสิบสี่
ผมทำให้คนรำคาญอยู่เสมอๆด้วยเสียงผิวปากของผม
เพราะว่า ขอบอกตามตรงเลยนะฮะ
การผิวปากของผมมันออกจะเพี้ยนๆไม่เหมือนชาวบ้านเขา
ผมเดินผิวปากคนเดียว ผมผิวปากในห้องเรียน
ผมผิวปากเวลาปั่นจักรยาน ผมผิวปากในทุกๆที่เลยฮะ
และผมก็ยังผิวปากที่งานปาร์ตี้ในคืนก่อนวันคริสต์มาสอีกด้วย
กับญาติๆฝั่งภรรยาผม
และผมคิดว่า พวกเขามี
เพลงคริสต์มาสที่แย่ใช้ได้เลยทีเดียว
เวลาที่ผมได้ยินเพลงที่ผมไม่ชอบ
ผมจะพยายามทำให้มันดีขึ้น
คุณรู้จักเพลง "รูดอล์ฟ เจ้ากวางจมูกแดง (Rudolph the Red-nosed Reindeer)" กันใช่ไหมฮะ
(เสียงผิวปาก)
แต่มันยังสามารถเป็นแบบนี้ได้อีก
(เสียงผิวปาก)
แต่ระหว่างงานปาร์ตี้คริสมาส
จริงๆแล้วมันคือระหว่างมื้อค่ำ - มันน่ารำคาญมากทีเดียว
พี่สาวของภรรยาผม
ขอร้องผมหลายครั้งเลยล่ะครับว่า "ช่วยหยุดผิวปากสักทีเถอะ"
ผมหยุดไม่ได้ ทำไม่ได้จริงๆ
และเมื่อตอนที่ผมดื่มไวน์ไปเล็กน้อย ผมต้องสารภาพว่า
มีครั้งหนึ่งที่ผมพูดไว้ว่า "ถ้ามีการแข่งขัน ผมจะไปร่วมด้วย"
และสองอาทิตย์ต่อมา
ผมก็ได้รับข้อความ "คุณกำลังจะได้ไปอเมริกา"
(เสียงหัวเราะ)
ฮะ...โอเค...ผมจะได้ไปอเมริกา
แน่นอนว่าผมอยากไป แต่ทำไมผมถึงจะได้ไปล่ะ?
ดังนั้น แน่นอนว่าผมเลยรีบโทรกลับไปหาเธอ
พี่สาวของภรรยาผมหาข้อมูลจากกูเกิ้ล
แล้วเธอพบการแข่งขันผิวปากระดับโลก
แน่นอน ที่อเมริกา
เธอไม่ได้คิดหรอกฮะว่าผมจะไป
ซึ่งจะทำให้ผมเสียหน้า
ผมไม่แน่ใจว่านั่นคือภาษาอังกฤษที่ถูกต้องรึเปล่า
แต่ชาวเนเธอร์แลนด์จะเข้าใจผมอย่างแน่นอน
(เสียงหัวเราะ)
ผมเสียหน้า
(เสียงปรบมือ)
แล้วเธอก็คิดว่า "เขาไม่มีวันไปที่นั่นหรอก"
แต่ผมก็ไปในที่สุด
ผมได้เดินทางไปที่เมืองหลุยส์เบิร์ก รัฐนอร์ทแคโรไลนา (Louisburg, North Carolina)
ที่ตั้งอยู่ทางตะวันออกเฉียงใต้ของสหรัฐอเมริกา
แล้วผมก็ได้ค้นพบโลกของการผิวปาก
และยังได้เข้าแข่งขันผิวปากระดับโลกอีกด้วย
ผมชนะการแข่งขันนั้นในปี ค.ศ.2004
(เสียงปรบมือ)
นั่นมัน --
นั่นมันสนุกมากเลยจริงๆครับ
และเพื่อที่จะรักษาตำแหน่งของผมไว้ --
เช่นเดียวกันกับที่ นักแข่งขันยูโด หรือนักกีฬาอื่นๆ --
ผมก็คิดว่า ผมต้องกลับไปแข่งในปี ค.ศ.2005
แล้วผมก็ชนะอีกครั้ง
แต่หลังจากนั้นอีกสองสามปี ผมไม่สามารถลงแข่งได้อีก
จนกระทั่งในปี ค.ศ. 2008 ผมลงแข่งอีกครั้ง
ที่เมืองโตเกียว ประเทศญี่ปุ่น และผมก็ชนะอีกครั้ง
ดังนั้น สิ่งที่เกิดขึ้นในตอนนี้
ผมกำลังยืนอยู่บนเวทีแห่งนี้ ในเมืองรอตเตอร์ดัม (Rotterdam) อันงดงาม
และกำลังบรรยายเกี่ยวกับการผิวปาก
ในตอนนี้ ผมมีรายได้จากการผิวปากด้วยนะครับ
ผมลาออกจากการเป็นบุรุษพยาบาลซึ่งเคยเป็นงานประจำของผม
(เสียงปรบมือ)
ผมพยายามจะดำเนินชีวิตไปในแบบที่ผมใฝ่ฝัน --
จริงๆแล้ว มันไม่เคยเป็นความฝันของผมหรอกครับ แต่มันฟังดูดี
(เสียงหัวเราะ)
ผมไม่ได้เป็นเพียงคนคนเดียวที่ผิวปากที่นี่นะครับ
คุณคงกำลังคิดว่า "เอ๊ะ คุณหมายความว่าอะไรกัน?"
คือว่า พวกคุณจะต้องผิวปากไปพร้อมๆกันกับผม
และสิ่งที่มักจะเกิดขึ้นเสมอๆก็คือ
ผู้คนจะมองกันไปมาแล้วคิดว่า "คุณพระช่วย
ทำไมกันนะ? ขอหนีออกไปจากที่นี่จะได้ไหม?"
ไม่ครับ คุณทำแบบนั้นไม่ได้
จริงๆแล้วมันง่ายมากเลย
ทำนองที่ผมกำลังจะผิวปาก
มีชื่อว่า "วันที่สวยงาม (Fête de la Belle)"
ความยาวก็ประมาณแปดสิบนาทีนะครับ
ไม่ฮะ ไม่ มันยาวเพียงแค่สี่นาที
ในตอนแรกนี้ผมอยากจะซ้อมผิวปากไปกับคุณนะครับ
เอาล่ะ ผมจะผิวปากหนึ่งครั้ง
(เสียงผิวปาก)
(เสียงหัวเราะ)
ขอโทษครับ ผมลืมอะไรไปอย่าง
คุณช่วยผิวปากแบบเดียวกัน โน๊ตเดียวกันกับผมนะครับ
(เสียงหัวเราะ)
ผมได้ยินเสียงสูงต่ำนับไม่ถ้วนเลยทีเดียว
(เสียงผิวปาก)
ฟังดูดีมากเลยครับ
ดีมากจริงๆ
ผมขอให้ช่างเทคนิคช่วยเปิดเพลง
และเมื่อมันเริ่มขึ้น ผมจะส่งสัญญานให้ว่าคุณต้องผิวปากตอนไหนนะครับ
เรามาดูกันว่าอะไรจะเกิดขึ้น
โอ้
ผมขอโทษฮะ ช่างเทคนิค
(เสียงหัวเราะ)
ผมเคยชินเกินไป
ที่ผมเริ่มเอาเองเลย
โอเคครับ
(เสียงหัวเราะ)
(เสียงดนตรี)
(เสียงผิวปาก)
โอเค
(เสียงผิวปาก)
มันง่ายมากเลยใช่มั๊ยฮะ
(เสียงผิวปาก)
ตรงนี้ผมจะต้องขอฉายเดี่ยวแล้วนะครับ
(เสียงผิวปาก)
(เสียงปรบมือ)
แม็ค เวสเตอร์แมน (Max Westerman): เกียร์ต ชาทรู แชมป์การผิวปากระดับโลก
เกียร์ต ชาทรู: ขอบคุณครับ ขอบคุณครับ